નવી દિલ્હી : ભારતીય જનતા પક્ષ હવે કેન્દ્રીય એચઆરડી પ્રધાન સ્મૃતિ ઇરાનીને ઉત્તર પ્રદેશના મુખ્યપ્રધાન તરીકે પ્રોજેકટ કરવા માટે સક્રિય અને ગંભીર રીતે વિચારી રહ્યો હોવાના અહેવાલો છે. સ્મૃતિ ઇરાની આમ તો રાજકારણમાં નવાં સવાં છે, પરંતુ આજે તેમની ગણતરી દેશના ટોચના વરિષ્ઠ નેતાઓમાં થાય છે.ક્યોંકિ સાંસ ભી કભી બહુ થી ટીવી સિરિયલ દ્વારા તમામ પરિવારની માનીતી અભિનેત્રી સ્મૃતિ ઇરાનીને ભાજપમાં પ્રવેશ આપવામાં આવ્યો હતો અને ર૦૦૪માં દિલ્હીની ચાંદની ચોક લોકસભાની બેઠક પરથી તેમણે ચૂંટણી લડી હતી અને કોંગ્રેસના કપિલ સિબ્બલ સામે તેમનો પરાજય થયો હતો.